КАК ДА ИЗСУШИМ БЪРЗО МОКРИТЕ ГУМЕНКИ/КЕЦОВЕ?
Независимо дали са се намокрили от дъжда/снега навън или сме ги изпрали, този вид обувки трябва да се сушат на сухо и проветриво място. Добре е стелките да се извадят, за да съхнат отделно, както и да **обърнете езиците наобратно**, за да увеличите притока на въздух към **вътрешността на кеца/гуменката**.
Стелките всъщност са причината за **забавяне на сушенето**. Не ги оставяйте мокри или влажни, тъй като това ще доведе до развитие на микроби и лоша миризма. **Неправилно е кецовете да се сушат върху отоплителен уред** (напр. радиатор) или със сешоар, тъй като това може да увреди материала, от който са изработени (особено ако е кожа), да доведе до промяна на формата и/или стесняване.
Друг нежелан резултат от неправилното сушене е **увреждането на структурата на лепилото**, което ще доведе до разлепване на обувката. Пряката слънчева светлина също трябва да се избягва, защото **уврежда използваните материали и води до избеляване**.
Евтин, бърз и същевременно ефикасен вариант за бързо изсушаване на влажни/мокри кецове и гуменки е да **поставите намачкана хартия (може и вестник)** в областта на пръстите и при петата. **Хартията ще попие влагата** и ще ускори процеса на съхнене. Така можете да сте спокойни, че поддържате добра хигиена, без да рискувате да замърсите микросредата в обувката.

